शराब बंदी के समर्थन में जयपुर कूच करेंगे युवा
मेहंदीपुर बालाजी| कस्बेके साद बाबा यात्री निवास में बालाजी युवा कार्यकर्ताओं एवं जन प्रतिनिधियों की बैठक हुई। जिसमें जस्टिस फॉर छाबड़ा की राष्ट्रीय अध्यक्षा पूनम छाबड़ा द्वारा शराब बंदी को लेकर सात मार्च को जयपुर में होने वाले महापड़ाव में समर्थन देने का निर्णय लिया गया। बैठक को संबोधित करते हुए युवा जनसेवक जान सिंघल ने कहा कि सशक्त समाज ही एक सशक्त राष्ट्र का निर्माण करता है लेकिन समाज का एक बहुत बड़ा वर्ग नशे के आगोश में समाता चला जा रहा है यह गंभीर चिंता का विषय है इसलिए जयपुर में होने वाले महापड़ाव में समर्थन देने के लिए युवा वर्ग आगे आए और सशक्त समाज की स्थापना के लिए अपनी भागीदारी सुनिश्चित करें। सिंघल ने बताया कि दौसा करौली जिले से करीब 700 युवा महापड़ाव में शामिल होने के लिए सात मार्च को प्रातः नौ बजे मेहंदीपुर बालाजी से रवाना होंगे। इस अवसर पर युवा नेता शौर्य जैमन, विष्णु सिंह, अर्जुन लवाण, राजकुमार सोनी, दिनेश ठीकरिया, शुभम जैमन, अंकुश सिंह, दिनेश बैरवा, देवेंद्र गुप्ता, कौशल गुर्जर, सौरभ गुप्ता, महेश सिंह, सतीश गोस्वामी, अमरजीत मीणा आदि मौजूद थे।
महिलासहकारी समिति की सभा आज
लालसोट|अपनाबचत अपना बैंक महिला सहकारी समिति लालसोट की आम सभा की बैठक 6 मार्च को जोशी पारा वार्ड 25 में दोपहर 1:00 बजे आयोजित होगी। यह जानकारी समिति अध्यक्ष श्रीमती लक्ष्मी देवी भांगला ने दी।
hin_Deva hin_Deva hin_Deva hin_Deva